***ฝ่านาทีพิฆาต โจรสลัดระทึกโลก*** (อังกฤษ: *Captain Phillips*) เป็นภาพยนตร์ชีวประวัติการอยู่รอดประเภททริลเลอร์สัญชาติอเมริกัน ค.ศ. 2013 กำกับโดยพอล กรีนแกรซ นำแสดงโดยทอม แฮงส์ และบาร์กฮัด อับดี ภาพยนตร์เรื่องนี้ได้รับแรงบันดาลใจจากเรื่องจริงของการจี้เรือ*เมอส์กแอละแบมา* ซึ่งเป็นเหตุการณ์เกิดขึ้นระหว่างที่กัปตัน ริชาร์ด ฟิลลิปส์ ผู้เป็นนักเดินเรือ ได้ถูกจับเป็นตัวประกันโดยโจรสลัดในมหาสมุทรอินเดีย ซึ่งนำโดยอับดูวาลี มูเซ

บทภาพยนตร์เขียนโดยบิลลี เรย์ ซึ่งอิงจากหนังสือ*อะกัปตันดิวตี: โซมาลีไพเรทส์, เนวีซีล, แอนด์เดนเจอรัสเดส์แอทซี* โดยริชาร์ด ฟิลลิปส์ ร่วมกับสเตฟาน ทาลตี ส่วนสก็อต รูดิน, ดานา บรูเน็ตติ และไมเคิล เดอ ลูกา ทำหน้าที่เป็นผู้ผลิตในโครงการนี้ ภาพยนตร์เรื่องนี้ออกฉายรอบปฐมทัศน์ในเทศกาลภาพยนตร์นิวยอร์ก ค.ศ. 2013 และได้รับการเปิดตัวในโรงภาพยนตร์เมื่อวันที่ 11 ตุลาคม ค.ศ. 2013 ภาพยนตร์เรื่องนี้กลายเป็นภาพยนตร์ที่ทำรายได้ทะลุบ็อกซ์ออฟฟิศ โดยมีรายได้รวมกว่า 218 ล้านเหรียญจากงบประมาณ 55 ล้านเหรียญ ส่วนใน ค.ศ. 2014 *ฝ่านาทีพิฆาต โจรสลัดระทึกโลก* ได้รับการเสนอชื่อเข้าชิง 6 รางวัลจากรางวัลออสการ์ รวมถึงภาพยนตร์ยอดเยี่ยม, บทภาพยนตร์ดัดแปลงยอดเยี่ยม และนักแสดงสมทบชายยอดเยี่ยมจากอับดี

นักแสดงนำ
---------

ทอม แฮงส์ (ซ้าย) รับบทเป็นริชาร์ด ฟิลลิปส์ (ขวา)
* ทอม แฮงส์ รับบทเป็นริชาร์ด "ริช" ฟิลลิปส์ / "ไอริช", กัปตันของเรือเดินสมุทร*เมอส์กแอละแบมา*
* บาร์กฮัด อับดี รับบทเป็นอับดูวาลี มูเซ หัวหน้าโจรสลัด

การเปิดตัว
----------

### บ็อกซ์ออฟฟิศ

*ฝ่านาทีพิฆาต โจรสลัดระทึกโลก* มีรายได้ 107.1 ล้านเหรียญในอเมริกาเหนือ และ 111.7 ล้านเหรียญในประเทศอื่น ๆ รวมทั้งสิ้น 218.8 ล้านเหรียญทั่วโลก จากงบประมาณ 55 ล้านเหรียญ ซึ่งทำกำไรสุทธิ 39 ล้านเหรียญ เมื่อรวมค่าใช้จ่ายและรายได้ทั้งหมดเข้าด้วยกันสำหรับภาพยนตร์

ภาพยนตร์เรื่องนี้มีรายได้ 25.7 ล้านเหรียญในช่วงสุดสัปดาห์แรก โดยคว้าอันดับที่สองในบ็อกซ์ออฟฟิศต่อจาก*กราวิตี้ มฤตยูแรงโน้มถ่วง* (43.2 ล้านเหรียญ)

### การตอบรับที่สำคัญ

*ฝ่านาทีพิฆาต โจรสลัดระทึกโลก* ได้รับการจัดฉายรอบปฐมทัศน์ ณ วันที่ 20 กันยายน ค.ศ. 2013 ในงานเปิดเทศกาลภาพยนตร์นิวยอร์ก ภาพยนตร์เรื่องนี้ได้รับการยกย่องด้านการกำกับ, บทภาพยนตร์, การสร้าง, การถ่ายทำภาพยนตร์ รวมถึงการแสดงของทอม แฮงส์ และบาร์กฮัด อับดี สำหรับเว็บไซต์รอตเทนโทเมโทส์ ให้คะแนนภาพยนตร์เรื่องนี้ที่ระดับ 93 เปอร์เซนต์ จาก 248 รีวิว ซึ่งมีค่าเฉลี่ยที่ 8.3 เต็ม 10 ฉันทามติที่สำคัญของเว็บไซต์ คือ "แยบยล, ดำเนินการอย่างมีประสิทธิภาพ และรุนแรงอย่างไม่น่าเชื่อ *ฝ่านาทีพิฆาต โจรสลัดระทึกโลก* เสนอภาพยนตร์ชีวประวัติฉบับฮอลลีวูดได้อย่างถูกต้อง -- และทอม แฮงส์ แสดงผลงานได้อย่างยอดเยี่ยมอีกชิ้นหนึ่ง" ส่วนเว็บไซต์เมทาคริติก ให้คะแนนภาพยนตร์เรื่องนี้ที่ 83 เต็ม 100 จาก 48 คำวิจารณ์ โดยบ่งบอกถึง "การโห่ร้องในระดับสากล"

อ้างอิง
-------

1. ↑  "*CAPTAIN PHILLIPS* (12A)". British Board of Film Classification. August 9, 2013. สืบค้นเมื่อ August 9, 2013.
2. 1 2 3  "Captain Phillips (2013)". Box Office Mojo. October 1, 2013. สืบค้นเมื่อ March 12, 2014.
3. ↑  "Paul Greengrass film to open New York Film Festival". BBC News. August 1, 2013. สืบค้นเมื่อ August 23, 2013.
4. ↑  Daily Mail Reporter (April 20, 2012). "Tom Hanks climbs aboard to film Captain Phillips biopic in which he's captured by Somali pirates". *Daily Mail*. London. สืบค้นเมื่อ July 26, 2013.
5. ↑  "Nominees for the 86th Academy Awards". AMPAS. สืบค้นเมื่อ March 10, 2014.
6. ↑  "Oscars 2014 Winners: The Complete List". *The Hollywood Reporter*. March 2, 2014. สืบค้นเมื่อ March 9, 2014.
7. ↑  "Sony Hack Reveals Top-Secret Profitability of 2013 Movies". *The Hollywood Reporter*. December 5, 2014. สืบค้นเมื่อ June 29, 2017.
8. ↑  Cox, Gordon (September 28, 2013). "New York Film Festival: 'Captain Phillips' Premieres to Enthusiastic Reception". *Variety*. สืบค้นเมื่อ September 29, 2013.
9. ↑  Bailey, Jason (September 27, 2013). "The Gripping 'Captain Phillips' Redefines Tom Hanks - Again". Flavorwire. คลังข้อมูลเก่าเก็บจากแหล่งเดิมเมื่อ 2014-04-08. สืบค้นเมื่อ September 29, 2013.
10. ↑  "Ten films to watch at the London Film Festival". BBC News. October 8, 2013. สืบค้นเมื่อ October 9, 2013.
11. ↑  "Captain Phillips (2013)". Rotten Tomatoes. สืบค้นเมื่อ January 8, 2014.
12. ↑  "Captain Phillips Reviews". Metacritic. สืบค้นเมื่อ October 9, 2013.

แหล่งข้อมูลอื่น
---------------

* เว็บไซต์ทางการ
* *Captain Phillips* ในเมทาคริติก
* *Captain Phillips* ที่บ็อกซ์ออฟฟิศโมโจ
* *Captain Phillips* ที่รอตเทนโทเมโทส์
* *Captain Phillips* ที่อินเทอร์เน็ตมูวีเดตาเบส